stanford-oval/wikipedia huggingface dataset:
Nicolai Wammen

| Nicolai Wammen |
| --- | --- |
 Wammen vuonna 2011.
Tanskan valtiovarainministeri
 Mette Frederiksenin I ja II hallitus 27. kesäkuuta 2019–  
Edeltäjä:  Kristian Jensen
Tanskan puolustusministeri
 Helle Thorning-Schmidtin I II hallitus 9. elokuuta 2013 – 28. kesäkuuta 2015  
Edeltäjä:  Nick Hækkerup
Seuraaja:  Carl Holst
Tanskan eurooppaministeri
 Helle Thorning-Schmidtin I hallitus 3. lokakuuta 2011 – 9. elokuuta 2013  
Edeltäjä:  virka perustettu
Seuraaja:  Nick Hækkerup
Aarhusin pormestari
 1. tammikuuta 2006 – 10. elokuuta 2011  
Edeltäjä:  Louise Gade
Seuraaja:  Jacob Bundsgaard Johansen
Kansankäräjäedustaja
 15. syyskuuta 2011– 20. marraskuuta 2001 – 8. helmikuuta 2005  
Henkilötiedot
Koko nimi:  Nicolai Halby Wammen
Syntynyt: 7. helmikuuta 1971 (ikä 53)  Holbæk, Tanska
Kansalaisuus:  tanskalainen
Tiedot
Puolue:  Sosiaalidemokraatit
Tutkinnot:  Aarhusin yliopisto (valtiotieteiden maisteri 2001)
Nicolai Halby Wammen (s. 7. helmikuuta 1971 Holbæk) on tanskalainen sosiaalidemokraattisen puolueen poliitikko ja Tanskan nykyinen valtiovarainministeri kesäkuusta 2019. Aiemmin hän toiminut Tanskan puolustusministerinä ja eurooppaministerinä sekä Aarhusin pormestarina. Hän on istunut kansankäräjillä vuodesta 2011, ja jo aiemmin vuosina 2001–05.
Elämä ja ura

Wammen syntyi vuonna 1971. Hänen isänsä oli toimittaja ja äitinsä puheterapeutti. Vuonna 2001 hän valmistui Aarhusin yliopistosta valtiotieteiden maisteriksi (Tanskassa cand.scient.pol.) ja hänet valittiin ensimmäistä kertaa kansankäräjille. Vuosina 2006–11 hän toimi Aarhusin pormestarina, ja vuonna 2011 hänet valittiin uudelleen kansankäräjille. Helle Thorning-Schmidtin johtamissa hallituksissa hän toimi ensin eurooppa- ja sitten puolustusministerinä. Vuonna 2019 hänestä tuli Mette Frederiksenin johtaman hallituksen valtiovarainministeri.
Yksityiselämä

Wammen on naimisissa ja hänellä on kaksi poikaa.
Aiheesta muualla

Nicolai Wammen Tanskan kansankäräjien verkkosivuilla (tanskaksi)
Nakukymppi

Vuoden 2014 osallistujia.
Nakukymppi on leikkimuotoinen juoksutapahtuma, jonka tarkoituksena on nimensä mukaisesti juosta 10 kilometrin matka alastomana. Se juostaan Padasjoen kunnassa Päijät-Hämeen maakunnassa. Tapahtuma on vuosittainen ja juostaan ennen juhannusta. Ensimmäinen Nakukymppi juostiin vuonna 2003. Tapahtuman mottona on ”luonnollisena liikkuen luonnossa”.
Nakukympin sääntöjen mukaan osanottajat saavat pukea ylleen vain kengät, sukat ja päähineen. Naisille myös rintaliivit ja toppi ovat sallittuja. Juoksu tapahtuu metsässä ja sen jälkeen osallistujille tarjotaan sauna. Osallistuminen ei vaadi ennakkoilmoittautumista. Jokainen osallistuja saa kunniakirjan, ja kolme nopeinta naista ja miestä palkitaan. Juoksun on ideoinut Aarne Heino, ja sen järjestää talkoovoimin Vesijaon-Porasan kyläyhdistys.
Osallistujat

Juoksun suosio on pääsääntöisesti kasvanut. Vuonna 2015 osallistujia oli 70, ja vuonna 2017 juoksuun osallistui 119 juoksijaa viidestä maasta, Suomesta, Venäjältä, Sveitsistä, Saksasta ja Ranskasta. Vuonna 2017 juostiin ensimmäistä kertaa myös Nakumaratoni. Tapahtuma on saanut runsaasti julkisuutta ympäri maailman ja sitä on oltu kuvaamassa muun muassa Japanista saakka.
Vuonna 2019 osallistujia oli 125. Koronaviruspandemian aikaan vuosina 2020 ja 2021 kilpailua ei järjestetty. Vuonna 2024 kilpailuun osallistui 81 ihmistä. Osallistujat olivat pääosin yli 30-vuotiaita miehiä.
Voittajat

2012 – Perttu Mainio ja Jaana Pietilä
2013 – Markus Karlsson ja Anu Mustajoki
2015 – Robert Sprinkel ja Olga Sokolova
2016 – Tomi Halme ja Carolin Sunig
2018 – Timo Ruohoalho ja Elena Scoblina (Venäjä)
Voittajat > Nakumaratonin voittaja

2017 – Janek Oblikas (Viro)
Aiheesta muualla

Juoksun kotisivut
Louis Partridge

| Louis Partridge |
| --- | --- |

Henkilötiedot
Koko nimi:  Louis Partrick J. Partridge
Syntynyt: 3. elokuuta 2003 (ikä 21) Lontoo, Englanti
Ammatti:  näyttelijä, malli
Näyttelijä
Aktiivisena:  2014–
Aiheesta muualla
IMDb
Louis Partridge (s. 3. kesäkuuta 2003) on englantilainen näyttelijä ja malli. Hän aloitti näyttelijänuransa pienissä rooleissa lyhytelokuvissa, kuten Beneath Water ja About a Dog. Hänet tunnetaan parhaiten roolistaan ​​Tewkesburynä Netflixin alkuperäisissä elokuvissa Enola Holmes vuonna 2020 ja Enola Holmes 2 vuonna 2022, pääosissa Millie Bobby Brownin ja Henry Cavillin rinnalla, sekä roolistaan ​​Sid Viciousina minisarjassa Pistol. Hän esitti Peter Pania vuoden 2019 elokuvassa The Lost Girls.
Nintendo 2DS

| Nintendo 2DS |
| --- | --- |


Kehittäjä:  Nintendo
Julkaisu:  NA EU AU 12. lokakuuta 2013 KR Joulukuu 2013  JP 27. helmikuuta 2016
Laitteisto:  2 x ARM11 @ 266 MHz
Muisti:  128 MB FCRAM, 6 MB VRAM
Tallennusväline:  SD-muistikortti
Liitettävyys:  WiFi
Pelit:  Luettelo Nintendo DS -peleistä
Taaksepäin yhteensopivuus:  Nintendo DS ,DSi, 3DS
Edeltäjä:  Nintendo 3DS XL
Seuraaja:  New Nintendo 2DS XL
Kotisivut:  www.nintendo.com (englanniksi)
Lisää videopeliartikkeleitaVideopelien teemasivulla
Nintendo 2DS on Nintendon kehittämä käsikonsoli. Tuote esiteltiin elokuussa 2013 ja se julkaistiin Pohjois-Amerikassa, Euroopassa, Australiassa ja Uudessa-Seelannissa 12. lokakuuta 2013 yhdessä Pokémon X ja Y -pelin kanssa.
Nintendo 2DS on lähtötasoversio Nintendo 3DS:lle, joka sisältää identtisen laitteiston, samanlaista toiminnallisuutta sekä yhteensopivuutta Nintendo DS:n ja 3DS:n laitteiden kanssa. Nintendo 2DS -konsolia myydään samanaikaisesti 3DS- ja 3DS XL -mallien kanssa kannustimena laajentaa Nintendo 3DS -pelien markkinoita. Nintendo of American presidentti Reggie Fils-Aime totesi, että 2DS on ensisijaisesti suunnattu nuoremmille pelaajille (kuten alle 7-vuotiaille), joiden kohdalla oli aiemmin neuvoteltu 3D-toiminnan käyttämättömyydestä 3DS:n aiheuttamien mahdollisten silmien terveysongelmien kannalta.
Vastaanotto Nintendo 2DS:n kohdalla on ollut ristiriitaista. Vaikka Nintendo yllättyi siitä, miten 2DS saatiin hinnoiteltua ja sijoitettua sen korkeamman tason kumppanien rinnalle, runsaasti kritiikkiä tuli sen heikommista ominaisuuksista verrattuna 3DS:ään, kuten konsolin designista, jota kuvailtiin vähemmän houkuttavaksi kuin 3DS:n vastaavaa, sen matalammasta äänenlaadusta ja akun kestosta. Jotkut kuitenkin yllättyivät 2DS:n muotoilusta ja kehuivat sen olevan vakaampi ja mukavampi pidellä käsissä kuin 3DS. Jotkut kriitikot kokivat sellaisen tunteen konsolin 3D-tuen puuttumisesta, että se olisi Nintendon luoma hullutus; Nintendo kuitenkin on myöhemmin ilmoittanut että autostereoskooppinen 3D-tuki olisi osa heidän tulevaisuuden suunnitelmiaan.
Louis Nkinga Bondala

Louis Nkinga Bondala CICM (s. 20. kesäkuuta 1937) on kinshasankongolainen roomalaiskatolinen piispa. Hänet vihittiin papiksi 7. elokuuta 1966 ja nimitettiin Kolen hiippakunnan piispaksi 28. tammikuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat Agnelo Rossi ja Joseph-Albert Malula.
13. maaliskuuta 1996 Nkinga Bondala sai nimityksen Lisalan hiippakunnan koadjuuttoripiispaksi, ja 6. heinäkuuta 1997 hänestä tuli sen piispa. Hän jäi eläkkeelle 11. helmikuuta 2015.
Last Christmas (elokuva)

| Last Christmas |
| --- | --- |

Ohjaaja:  Paul Feig
Käsikirjoittaja:   Emma Thompson  Bryony Kimmings 
Tarina:   Emma Thompson  Greg Wise 
Tuottaja:   Paul Feig  Jessie Henderson  David Livingstone  Emma Thompson 
Säveltäjä:  Theodore Shapiro
Kuvaaja:  John Schwartzman
Leikkaaja:  Brent White
Pääosat:   Emilia Clarke  Henry Golding  Michelle Yeoh  Emma Thompson 
Valmistustiedot
Valmistusmaa:   Iso-Britannia  Yhdysvallat 
Tuotantoyhtiö:   Perfect World Pictures  Feigco Entertainment  Calamity Films 
Levittäjä:  Universal Pictures
Ensi-ilta:   2019-11-88. marraskuuta 2019 (Yhdysvallat & Suomi)  2019-11-1515. marraskuuta 2019 (Iso-Britannia)  
Kesto:  103 minuuttia
Alkuperäiskieli:  englanti
Budjetti:  25 miljoonaa dollaria
Tuotto:  120,8 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Last Christmas on vuonna 2019 ensi-iltansa saanut romanttinen komediaelokuva, jonka on ohjannut Paul Feig. Sen pääosissa on Emilia Clarke ja Henry Golding. Elokuva perustuu samannimiseen Wham!in esittämään joulukappaleeseen.
Rooleissa

| 0 | 1 | 2 |
| --- | --- | --- |
|  Emilia Clarke  | … |  Katarina ”Kate” Andrich   |
|  Madison Ingoldsby  | … |  Katarina nuorena   |
|  Henry Golding  | … |  Tom Webster   |
|  Michelle Yeoh  | … |  Huang Qing Shin   |
|  Emma Thompson  | … |  Petra Andrich   |
|  Lydia Leonard  | … |  Marta Andrich   |
|  Lucy Miller  | … |  Marta nuorena   |
|  Boris Isaković  | … |  Ivan Andrich   |
|  Rebecca Root  | … |  Dr. Addis   |
|  Ingrid Oliver  | … |  poliisi Crowley   |
|  Laura Evelyn  | … |  poliisi Churchill   |
|  Patti LuPone  | … |  Joyce   |
|  Calvin Demba  | … |  Nathan   |
|  Jade Anouka  | … |  Alba   |
|  Rob Delaney  | … |  teatteriohjaaja   |
|  Peter Serafinowicz  | … |  teatterituottaja   |
|  Peter Mygind  | … |  poika   |
|  Amit Shah  | … |  Andy   |
|  Maxim Baldry  | … |  Ed   |
|  Sue Perkins  | … |  teatteriohjaaja   |
|  Liran Nathan  | … |  marokkolainen kauppias   |
|  Richard Stoker  | … |  koditon mies   |
Aiheesta muualla

Last Christmas Internet Movie Databasessa (englanniksi)
Louis Paulsen

Louis Paulsen.
Louis Paulsen (15. tammikuuta 1833 – 18. elokuuta 1891) oli saksalainen shakinpelaaja. 1860- ja 1870-luvuilla hän kuului maailman viiden parhaan pelaajan joukkoon.
Louis Paulsen oli Paul Morphyn tavoin yksi ensimmäisistä sokkoshakkimestareista. Hän pystyi pelaamaan jopa kymmentä peliä sokkona samanaikaisesti ilman suurempia vaikutuksia pelin laatuun.
Vuonna 1862 Paulsen haastoi hallitsevan mestarin, Adolf Anderssenin, maailmanmestaruusotteluun. Ottelu päättyi tasan ja Anderssen säilytti mestaruutensa.
Paulsenin sotilaiksi sanotaan sotilaita, jotka ovat ruuduissa d6 ja e6 tai e3 ja d3. Näihin sotilaisiin on usein vaikea kohdistaa nopeita keskustahyökkäyksiä. Paulsenin sotilaat esiintyvät sisilialaisen puolustuksen Paulsenin muunnelmassa.
Paulsenin hyökkäys on skotlantilaisen pelin yksi muunnelma. Se seuraa siirroista 1. e4 e5 2. Rf3 Rc6 3. d4 exd4 4. Rxd4 Lc5 5. Le3 Df6 6. c3 Rge7 7. Lb5.
Aiheesta muualla

Louis Paulsen ChessGames.com-sivustolla (englanniksi)
Louis Paul Boon

| Louis Paul Boon |
| --- | --- |
 Boon vuonna 1967 .
Henkilötiedot
Syntynyt: 15. maaliskuuta 1912 Aalst
Kuollut: 10. toukokuuta 1979 (67 vuotta) Erembodegem
Kansalaisuus:  Belgia
Ammatti:  kirjailija, toimittaja, kuvanveistäjä, taidemaalari
Puoliso:  Jeanneke De Wolf
Lapset:  Jo (s. 1939)
Louis Paul Boon (15. maaliskuuta 1912 Aalst, Belgia – 10. toukokuuta 1979 Erembodegem) oli belgialainen kirjailija. Hän kirjoitti romaaneita, jotka käsittelevät muun muuassa pornografiaa, esseitä, kolumneja, kritiikkiä sekä radionäytelmiä. Näiden lisäksi Boon toteutti uraa vielä runoilijana, toimittajana, taidemaalarina ja kuvanveistäjänä. Hänen kirjoistaan kymmenen on käännetty ranskaksi, englanniksi, saksaksi, tanskaksi, norjaksi, ruotsiksi, italiaksi, portugaliksi, katalaaniksi, puolaksi, venäjäksi ja unkariksi.
Boonin romaanin Verscheurd Jeugdportret ("Muotokuva murskatusta nuoresta", 1975) kertoo Boonin nuorena kokemista vakavista muistoista toisen maailmansodan aikana. Hän alkoi opisekella kuvataidetta Aalstin kuvataideakatemiassa 16-vuotiaana.
Boon avioitui Jeanneke De Wolfin kanssa vuonna 1936 ja he saivat pojan vuonna 1939.
Aiheesta muualla

Kuvia tai muita tiedostoja aiheesta Louis Paul Boon Wikimedia Commonsissa
Neljäs makedonialaissota

Neljäs makedonialaissota oli viimeinen makedonialaissodista. Se käytiin vuosina 150–148 eaa. Rooman tasavallan ja Makedonian valtakunnan välillä.
Kolmannen makedonialaissodan tappion jälkeen makedonialainen Andriskos väitti olevansa Makedonian viimeisen kuninkaan Perseuksen poika. Julistauduttuaan kuninkaaksi Andriskos nimesi itsensä Filippos VI:ksi ja valtasi Thessalian sekä liittoutui Karthagon kanssa.
Voimatasapainon taas järkkyessä Makedoniassa, Rooma päätti kukistaa makedonialaiset lopullisesti. Huolimatta alkumenestyksestä, Andriskos lyötiin Pydnan taistelussa vuonna 148 eaa. Hävittyään taistelun ja sodan Andriskos pakeni Traakiaan, mistä hänet kuitenkin luovutettiin takaisin roomalaisille.
Andriskos surmattiin vuonna 146 eaa. ja sodan jälkeen Makedoniasta tehtiin Rooman provinssi.
Luciferin viimeinen elämä

| Luciferin viimeinen elämä |
| --- | --- |
 Elokuvan juliste, Juha Lassila, 2013.
Ohjaaja:  Rax Rinnekangas
Käsikirjoittaja:  Rax Rinnekangas
Tuottaja:  Rax Rinnekangas
Säveltäjä:  Pascal Gaigne
Kuvaaja:  Rax Rinnekangas
Leikkaaja:  Jari Innanen
Pääosat:  Timo Torikka Minna Haapkylä Pekka Milonoff Hannu-Pekka Björkman
Valmistustiedot
Valmistusmaa:  Suomi
Tuotantoyhtiö:  Bad Taste
Ensi-ilta:  8. marraskuuta, 2013
Kesto:  122 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Luciferin viimeinen elämä on Rax Rinnekankaan ohjaama suomalainen draamaelokuva vuodelta 2013. Se muodostaa trilogian Rinnekankaan edellisten elokuvien, Matka Edeniin ja Veden peili kanssa. Elokuva kertoo teatterinohjaaja Mishasta, hänen ystävästään kirjailija Pashasta sekä Luciferista, joka kokee tehtävänsä paholaisena turhaksi ja haluaa kokea rakkauden. Muita elokuvassa esiintyviä teemoja ovat Rainer Maria Rilken runous sekä Matthias Grünewaldn maalaukset.
Lucija Polavder

| Mitalit | Mitalit | Mitalit |  |
| --- | --- | --- | --- |
|  Lucija Polavder |  Lucija Polavder |  Lucija Polavder |  |
Maa:   Slovenia
Naisten judo
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | + 78 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Rio de Janeiro 2007 | Avoin luokka |  |
| EM-kilpailut  | EM-kilpailut  | EM-kilpailut  |  |
|  Kultaa | Wien 2010 | + 78 kg |  |
|  Kultaa | Budapest 2013 | + 78 kg |  |
|  Hopeaa | Tšeljabinsk 2012 | + 78 kg |  |
|  Pronssia | Düsseldorf 2003 | Avoin luokka |  |
|  Pronssia | Tampere 2006 | + 78 kg |  |
|  Pronssia | Belgrad 2007 | + 78 kg |  |
|  Pronssia | Lissabon 2008 | + 78 kg |  |
|  Pronssia | Istanbul 2011 | + 78 kg |  |
|  Pronssia | Montpellier 2014 | joukkuekilpailu |  |
Lucija Polavder (s. 15. joulukuuta 1984 Celje, Jugoslavia) on slovenialainen judoka.
Polavder saavutti pronssia alle 20-vuotiaiden EM-kilpailujen yli 78 kg:n sarjassa Budapestissa 2001. Aikuisten EM-kilpailuissa hän sijoittui samassa sarjassa seitsemänneksi Mariborissa 2002. Seuraavana vuonna hän sai Düsseldorfin EM-kilpailuissa pronssia avoimessa luokassa ja voitti alle 20-vuotiaiden yli 78-kiloisten sarjan Euroopan-mestaruuden Sarajevossa.
Polavder sijoittui Kairon MM-kilpailuissa 2005 avoimessa luokassa viidenneksi. EM-kilpailuissa Tampereella 2006 ja Belgradissa 2007 hän sai yli 78 kg:n sarjassa pronssia. Rio de Janeiron MM-kilpailuissa 2007 hän saavutti avoimessa luokassa hopeaa hävittyään loppuottelussa Japanin Maki Tsukadalle. Lissabonin EM-kilpailuissa 2008 hän sijoittui jälleen kolmanneksi yli 78-kiloisten sarjassa. Pekingin olympialaisissa hän sai niin ikään pronssia samassa painoluokassa.
Polavder sijoittui Tbilisin EM-kilpailuissa 2009 yli 78 kg:n sarjassa viidenneksi. Saman vuoden Pescaran Välimeren kilpailuissa hän voitti kultaa samassa painoluokassa. Wienin EM-kilpailuissa 2010 hän voitti yli 78-kiloisten mestaruuden kukistettuaan loppuottelussa venäläisen Tea Donguzašvilin. Istanbulin EM-kilpailuissa 2011 hän sai samassa sarjassa pronssia. Pariisin MM-kilpailuissa 2011 hän oli seitsemäs. Tšeljabinskin EM-kilpailuissa 2012 hän sai hopeaa. Hän voitti yli 78-kiloisten Euroopan-mestaruuden Budapestissa 2013 kukistettuaan loppuottelussa Emilie Andéolin. Hän voitti 2013 saman painoluokan myös Välimeren kilpailuissa. Montpellier’n EM-kilpailuissa 2014 hän oli seitsemäs ja kuului joukkuekilpailussa Slovenian pronssijoukkueeseen.
Polavder on saavuttanut sotilaiden MM-kilpailuissa yli 78 kg:n sarjassa kultaa Hyderabadissa 2007, hopeaa Vinkovcissa 2006 ja pronssia Rio de Janeirossa 2011. Maailmancupeissa ja Continental Open -kilpailuissa hän on voittanut kahdeksan turnausta, ollut kymmenen kertaa toinen ja neljä kertaa kolmas. Masters-, Grand Prix- ja Grand Slam -kilpailuja hän on voittanut viisi, ollut kaksi kertaa toinen ja seitsemän kertaa kolmas. Slovenian mestaruuden hän on voittanut aikuisten sarjassa 14 kertaa.
Lost Together

| Lost Together The Rembrandts |
| --- | --- | --- |

Studioalbumin tiedot
 Äänitetty : 2000
 Julkaistu: 2001
 Tuottaja(t): Danny Wilde
 Tyylilaji: pop rock, soft rock, alternative rock
 Levy-yhtiö: Bird Records
The Rembrandtsin muut julkaisut
| Spin This 1998 | Lost Together 2001 | Choice Picks 2005 |
Lost Together on The Rembrandtsin ensimmäinen studioalbumi kuuteen vuoteen edellisestä studiolevystä, joka julkaistiin vuonna 2001.
Kappaleet

Lost Together
St. Paul
Too Late
You Are the One
One of Us
The Way She Smiles
Another Day Down
Buddy Jo
Long Way to Go
Big Plans
Some Other World
Happiness
Aiheesta muualla

Lost Together discogs.com -sivustolla
Last Call with Carson Daly

| Last Call with Carson Daly |
| --- | --- |

Tyyli:  Keskusteluohjelma Komedia
Kestoaika:  29 minuuttia
Luoja(t):  NBC
Pääosissa:  Carson Daly
Alkuperämaa:   Yhdysvallat
Alkuperäiskieli:  englanti
Verkko:  NBC
Esitetty:  7. tammikuuta 2002 – jatkuu edelleen
Jaksoja:  843 (20. joulukuuta 2007)
Aiheesta muualla
IMDb 
Last Call with Carson Daly on yhdysvaltalainen myöhäisillan keskusteluohjelma, jota esitetään NBC–televisiokanavalla. Ohjelmaa juontaa entinen Music Televisionin VJ Carson Daly. Ohjelma sisältää komiikkaa, haastatteluja sekä musiikki- tai stand up-esityksiä. Last Callia esitetään Yhdysvalloissa Late Night with Jimmy Fallonin jälkeen. Ohjelmaa ei esitetä Suomessa.
Last Call nauhoitetaan Los Angelesissa ja se on puolen tunnin mittainen. Ohjelman bändiä johtaa Joe Firstman.
Historia

Last Callin ensiesitys oli tammikuussa 2002, ohjelmaa esitettiin alun perin maanantaista torstaihin Late Friday -ohjelman lopettamiseen asti kesällä 2002.
Last Call nauhoitettiin alun perin GE Buildingin 8H -studiossa New Yorkissa, jossa sijaitsi myös Saturday Night Liven kotistudio. Vuonna 2005 Last Callia alettiin nauhoittaa Los Angelesissa.
Aiheesta muualla

NBC:n virallinen Last Callin kotisivut. (englanniksi)
Joe Firstmanin kotisivut. (englanniksi)
Laurent Yapi

Laurent Yapi (24. syyskuuta 1937 – 17. elokuuta 1980) oli norsunluurannikkolainen roomalaiskatolinen piispa. Hänet vihittiin papiksi Abidjanin arkkihiippakuntaan 21. joulukuuta 1963 ja nimitettiin sen vihkipiispaksi sekä Capsuksen titulaaripiispaksi 21. syyskuuta 1970. Piispaksi vihkiminen seurasi 25. lokakuuta. Pääkonsekraattorina toimi Bernard Yago, jota avustivat Bernard Agré ja Emile Durrheimer.
12. tammikuuta 1979 Yapi sai nimityksen Abengouroun piispaksi edesmenneen Eugène Abissa Kwakun seuraajana. Yapi kuoli 42-vuotiaana virassa, ja hänen seuraajakseen nimitettiin Bruno Kouamé.
Lounais-Suomi

Lounais-Suomi tarkoittaa Suomen lounaista osaa. Nimitys esiintyy muun muassa seuraavissa yhteyksissä:
Lounais-Suomen aluehallintovirasto, yksi suomen aluehallintovirastoista
Lounais-Suomen Liikunta ja Urheilu, yksi Suomen viidestätoista SLU-alueesta
Lounais-Suomen Maalaistentalo, rakennus Turussa
Lounais-Suomen ympäristökeskus, vuoteen 2010 toiminnassa ollut alueellinen ympäristöviranomainen, seuraajana vuodesta 2010 Varsinais-Suomen elinkeino-, liikenne- ja ympäristökeskus
LSO Osuuskunta (vuoteen 1995 Lounais-Suomen Osuusteurastamo), lihantuottajain yhteisö
Turun vankila (aiemmin Lounais-Suomen vankila), vankila Turussa
Lounais-Suomen uutiset, Yleisradion alueellinen uutislähetys
Turun saaristo (myös Lounais-Suomen saaristo), saaristo Turun edustalla
Laurent Redon

| Laurent Redon> Henkilötiedot |
| --- | --- |
Kansalaisuus:   Ranska
Moottoriurheilija
Indy Racing League
Vuodet:  2001–2002
Tallit:  Conquest Racing
Kilpailuja:  17
Voittoja:  0
Paalupaikkoja:  0
Nopeimpia kierroksia:  0
Paras sijoitus:  12.
Aikaisemmat sarjat
1994–1995 1996–1997 1999, 2001:  Ranskan Formula 3 Formula 3000 Sports Racing World Cup
Laurent Redon (s. 5. elokuuta 1973 Loire, Ranska) on ranskalainen autourheilija.
Redon siirtyi kartingista Ranskan Formula 3 -sarjaan vuonna 1994. Hän ajoi Winfield-tallissa 11 kilpailussa saavuttaen 26 pistettä ja sarjan yhdeksännen sijan kauden päätteeksi. Vuonna 1995 voitti Ranskan Formula 3 -sarjan mestaruuden. Hän voitti 13 kilpailusta neljä ja saavutti 131 pistettä.
Kaudeksi 1996 Redon siirtyi kansainväliseen Formula 3000 -sarjaan DAMS-talliin. Hän saavutti yhdeksästä kilpailussa seitsemän pistettä, joiden turvin sijoittui sarjan loppupisteissä kahdeksanneksi. Redon jatkoi samassa sarjassa myös vuonna 1997 Super Nova -tallissa. Kauden päätteeksi hän oli saavuttanut kymmenen pistettä ja sarjan yhdeksännen sijan. Mestaruuden voitti samassa tallissa ajanut brasilialainen Ricardo Zonta 39 pisteellä.
Vuonna 1998 Redon toimi Formula 1 -sarjassa kilpailleen Minardi-tallin testikuljettajana. Vuonna 1999 hän testasi Benettonilla.
Redon siirtyi kilpailemaan Pohjois-Amerikkaan Indy Racing League -sarjaan vuonna 2001. Hän ajoi Conquest Racing -tallin autolla kahdessa kilpailussa saavuttaen 45 pistettä ja sarjan loppupisteissä 29. sijan. Hän osallistui myös samana vuonna Le Mansin 24 tunnin ajoon, jossa sijoittui LMP900-luokassa neljänneksi ja kokonaiskilpailussa sijalle 13. Hänen kanssaan Pescarlo Sport -tallissa Courage C60 -autolla ajoivat Sébastien Bourdais ja Jean-Christophe Boullion.
Vuonna 2002 Redon osallistui IRL-sarjassa 15 kilpailuun, joissa hän saavutti 229 pistettä. Sarjan kokonaispisteissä hän sijoittui sijalle 12. Hän oli paras eurooppalainen kuljettaja.
Laurentia Desgagnes

| Laurentia Desgagnes |
| --- | --- |

Tyyppi:  öljytankkeri
Lippuvaltio:   Kanada
IMO-numero:  9334703
MMSI-numero:  230989000
Tunnuskirjaimet:  OJMR
Aiemmat nimet:  M/T Palva
Rakennustelakka:  Brodosplit Brodogradiliste d.o.o, Split, Kroatia
Rakennusnumero:  454
Luovutettu:  helmikuu 2007
Tekniset tiedot
Pituus:  228,5 m
Leveys:  32,24 m
Syväys:  12,2/14,7 m
Bruttovetoisuus:  74 940 brt
Bruttovetoisuus (GT):  42 810
Koneisto:  Brodosplit-MAN-B&W 6560 MC-C
Koneteho:  13 560 kW
Nopeus:  26,85–29,63 km/h
Nopeus:  14,5/16 kn
Miehistö:  19
Lastikapasiteetti:  Product / Crude oil tanker
Lastikapasiteetti:  85 950 m³
Laurentia Desgagnes (IMO 9334703) (aik. M/T Palva) on Neste Shipping Oy:n kolmas Palva-niminen tankkeri. Alus on valmistunut helmikuussa 2007 Brodosplit Brodogradiliste -nimisellä telakalla, Splitissä, Kroatiassa. Alus on suunniteltu kuljettamaan öljyä sekä öljytuotteita, joita se kuljettaa pääsääntöisesti Euroopan ja Pohjois-Amerikan välillä. Aluksen rahtauksesta ja miehityksestä vastaa Neste Shipping. Laurentia Desgagnesin jääluokitus on 1A, eli se pystyy useimmissa jääolosuhteissa kulkemaan yksin. Kuollutta painoa aluksella on 60 400 / 74 999 tonnia. Kansia aluksella on seitsemän. Aluksen raskasöljykapasiteetti on 2 381,0 m³, dieselkapasiteetti 191,4 m³ ja painolastivesikapasiteetti 31 819,4 m³
Palvan sisaralus on M/T Stena Poseidon.
Palva ulosliputettiin syyskuussa 2013.